Užívanie Valetolu pri liekoch na riedenie krvi.
Dobry den, mozem uzivat Valetol od bolesti, ked uzivam liek na riedenie krvi? Doteraz som uzivala xanirvu, ale je výpadok, takze miesto xanirvy som dostala assubex. Zial pri assubexe sa vyskytuje reflux, kyselina mi stupa az do ust. Xanirva mi to nesposobovala. Viem, ze ide o rovnaku ucinnu latku.
Dobrý deň,
ďakujeme za Vašu otázku.
Medzi liekom Assubex a Valetol nebolo pozorované vzájomné ovplyvnenie účinku. Kombinácia je preto možná.
Pri liečbe liekom Assubex sa môže vyskytnúť dyspepsia, čiže tráviace ťažkosti. Odporúčam Vám dodržiavať režimové a diétne opatrenia. Tie zahŕňajú zvýšenú polohu hlavy a hornej časti tela, jesť menšie porcie a častejšie, vylúčenie dráždivých potravín a pochutín z jedálneho lístka (kyslé a sýtené nápoje s obsahom kofeínu, silný čaj, kolové nápoje, alkohol, cesnak, cibuľa, mäta, čokoláda, mak, čerstvé pečivo, sladké a kysnuté jedlá, pikantné a individuálne dráždivé jedlá), uprednostnenie menej tučných pokrmom, prípadnú redukciu hmotnosti, nejesť tesne pred spaním (posledné jedlo sa odporúča zjesť 2-3 hodiny pred spaním), nenosiť ani nedvíhať ťažké bremená, nenosiť tesné a sťahujúce oblečenie.
O výskyte uvedeného nežiaduceho účinku určite informujte predpisujúceho lekára.
Prajem Vám pekný deň.
S pozdravom
PharmDr. Patrícia Čečková